ཉེ་ཆར་རང་བདུན་གཉིས་ཀྱི་གོང་ལ་དྷ་རམ་ས་ལར་ཚན་རིག་པའི་ཚོགས་འདུ་ཐེངས་དྲུག་པ་དེ་འཚོགས་པ་རེད།ནུབ་ཕྱོགས་པའི་སེམས་ཁམས་རིག་པ་དང༌།ང་ཚོ་ཤར་ཕྱོགས་པའི་སེམས་ཀྱི་རྣམ་གཞག་བསྡུར་བ་ཡིན་ན་ནུབ་ཕྱོགས་པ་ད་ལྟ་བྱིས་པ་ཆུང་ཆུང་ལྟ་བུ་རེད།ཤར་ཕྱོགས་པའི་སེམས་ཁམས་རིག་པའི་ཐད་ལོ་སྟོང་ཕྲག་རིང་ལ་ཧ་ལས་པའི་ཡར་རྒྱས་ཕྱིན་ཡོད་པ་ཧ་ཅང་གསལ་པོ་རེད།གང་ལྟར་འཇིག་རྟེན་ཆགས་ཚུལ་དང༌།སེམས་ཅན་གྱི་ལུས་ཀྱི་རྩ་ཁམས་ཀྱི་གནས་སྟངས།གཟུགས་དཔྱད་རིག་པའི་ཐོག་ནས་རྡུལ་ཕྲ་རབ་ལ་དཔྱོད་ཚུལ།སེམས་ཁམས་རིག་པ་འདི་བཞིའི་ནང་ལ་ནང་པའི་ཆོས་ཀྱི་འགྲེལ་བཤད་དང་ཚན་རིག་པ་ཚོའི་འགྲེལ་བཤད་གཉིས་མཐུན་ཆ་མང་པོ་ཡོད་པས་མཉམ་དུ་གོ་བསྡུར་བྱེད་དགོས་པ་ལྟ་བུ་འདུགའདི་དག་ཆོས་ཀྱི་ཉམས་ལེན་བྱས་ཏེ་སེམས་འདུལ་རྒྱུའི་དོན་དུ་བཤད་པ་མིན་པར།ཤེས་བྱ་གཏན་ལ་འབེབས་པའི་དོན་དུ་ནང་པའི་ཆོས་ནང་འགྲེལ་བཤད་མང་པོ་རྒྱག་རྒྱུ་ཡོད་པ་དེ་ཚོར་དོ་སྣང་བྱེད་དགོས་པ་གསལ་པོ་ཆགས་ཡོད།